L 184/102
SK
Úradný vestník Európskej únie
21.7.2023
Pozmeňovacie návrhy v komisii môžu podávať len členovia príslušnej komisie alebo členovia, resp. náhradníci, ktorí sú riadne splnomocnení v súlade s postupom uvedeným v článku 6 ods.
2, prípadne náhradníci bez splnomocnenia vymenovaní za spravodajcov ku svojim stanoviskám, alebo politická skupina.
Právo podávať pozmeňovacie návrhy na schôdzu komisie si môže uplatniť výlučne buď člen príslušnej komisie, alebo iný člen či náhradník, ktorý je riadne splnomocnený.
Ak člen svoju účasť na celej schôdzi komisie alebo jej časti deleguje na náhradníka, pozmeňovacie návrhy môže predložiť len jeden z nich.
Ak člen počas niektorej časti schôdze komisie predloží pozmeňovacie návrhy, nemôže tak neskôr urobiť náhradník.
Obdobne ak náhradník zastupuje člena na ktorejkoľvek časti schôdze komisie a predloží pozmeňovacie návrhy skôr, ako tak urobí člen, nemôže už člen predložiť na tejto schôdzi komisie žiadne pozmeňovacie návrhy.
Pozmeňovacie návrhy, ktoré boli riadne podané skôr, než príslušný člen alebo náhradník prestal zastávať túto funkciu, alebo skôr, než bolo udelené alebo odňaté poverenie na zastupovanie, ostávajú v platnosti.
Pozmeňovacie návrhy sa prednostne preložia a postúpia spravodajcovi, aby mal možnosť predložiť generálnemu sekretariátu pozmeňovacie návrhy spravodajcu v elektronickej forme najneskôr tri pracovné dni pred dátumom schôdze.
Pozmeňovacie návrhy spravodajcu sa musia výslovne týkať jedného alebo viacerých pozmeňovacích návrhov uvedených v odseku 1.
Musia byť dostupné v elektronickej podobe hneď po preložení a v tlačenej podobe najneskôr na začiatku schôdze.
Obdobne sa uplatňujú ustanovenia článku 25 ods.
1 až 6.
2.
Pri hlasovaní o pozmeňovacích návrhoch sa dodržiava poradie bodov prerokovávaného návrhu stanoviska.
3.
Na záver sa hlasuje o texte ako celku, či už zmenenom, alebo nie.
Ak stanovisko nezíska väčšinu odovzdaných hlasov, komisia rozhodne tak, že buď: — opätovne predloží návrh stanoviska na prerokovanie a hlasovanie v takom znení, v akom bol zmenený pozmeňovacími návrhmi, ktoré komisia prijala, a to so zreteľom na článok 53, — vymenuje nového spravodajcu, a začne tak stanovisko vypracúvať odznova, alebo — upustí od vypracovania stanoviska.
4.
Po prijatí návrhu stanoviska v komisii ho predseda komisie postúpi predsedovi výboru.
Článok 65 – Rozhodnutie nevypracovať stanovisko 1.
Ak príslušná komisia usúdi, že žiadosť o konzultáciu uvedená v článku 41 písm.
a) sa netýka regionálnych ani miestnych záujmov alebo nemá politický význam, môže rozhodnúť, že stanovisko na danú tému nevypracuje.
Generálny tajomník o tomto rozhodnutí informuje príslušné inštitúcie Európskej únie.
2.
Ak sa príslušná komisia domnieva, že žiadosť o konzultáciu podľa článku 41 písm.
a) je dôležitá, ale vzhľadom na priority a/alebo vzhľadom na to, že v nedávnej minulosti už stanoviská na danú tému boli vypracované, nie je potrebné vypracovať nové stanovisko, môže rozhodnúť, že stanovisko nevypracuje.
V takomto prípade môže výbor inštitúciám Európskej únie odpovedať zdôvodneným rozhodnutím nevypracovať stanovisko.
Článok 66 – Písomný postup 1.
Predseda komisie môže dať výnimočne schváliť rozhodnutie týkajúce sa fungovania danej komisie písomným postupom.
2.
Predseda komisie zašle členom návrh na rozhodnutie a vyzve ich, aby mu do troch pracovných dní písomne oznámili svoje prípadné námietky.
3.
Rozhodnutie sa považuje za prijaté, ak voči nemu nevznieslo námietku aspoň šesť členov.